Diari Oficial de la Generalitat Valenciana


Sumari del DOGV 9108, del 16-06-2021 (2021/6653)

RESOLUCIÓ de 3 de juny de 2021, de la Presidència de la Generalitat, per la qual es dona publicitat a l'amortització del lloc de viceintervenció de l'Ajuntament de Benicàssim.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6653


Data del document
:   03-06-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de juny de 2021, de la Presidència de la Generalitat, per la qual es dona publicitat a l'amortització del lloc de viceintervenció de l'Ajuntament de Benicàssim. [2021/6653]  
El Ple de l'Ajuntament de Benicàssim, en la sessió del 18 de desembre de 2020, va acordar una modificació de la relació de llocs de treball, en la qual s'incloïa l'amortització del lloc de viceinterventor/a, lloc de col·laboració reservat a personal funcionari d'administració local amb habilitació de caràcter nacional. Aquest acord va ser sotmés a informació pública per un termini de 15 dies mitjançant anuncis publicats en el Butlletí Oficial de la Província de Castelló número 154, de data 24 de desembre de 2020 i en el Diari Oficial de la Generalitat Valenciana número 9009, de data 1 de febrer de 2021.  
Finalitzat aquest termini sense que es presentaren al·legacions, es va considerar definitivament aprovada la modificació de la Relació de Llocs de Treball, circumstància que es va fer pública mitjançant un anunci de l'Alcaldia de l'Ajuntament de Benicàssim, de data 3 de març de 2021, publicat en el Butlletí Oficial de la Província de Castelló número 30, d'11 de març de 2021, i en el Diari Oficial de la Generalitat Valenciana número 9042, de data 16 de març de 2021.  
D'acord amb l'anterior, el Ple de l'Ajuntament de Benicàssim, en la sessió extraordinària del 5 de març de 2021, va acordar aprovar inicialment la plantilla pressupostària de personal per a l'any 2021. Aquest acord va ser sotmés a informació pública mitjançant l'anunci publicat en el Butlletí Oficial de la Província de Castelló número 29, de 9 de març de 2021. Transcorregut el termini per a la interposició de reclamacions sense que s'hi haguera interposat cap, l'aprovació va esdevindre definitiva, circumstància que es va fer pública mitjançant un anunci de l'alcaldia, de data 12 d'abril de 2021, publicat en el Butlletí Oficial de la Província de Castelló número 45, de data 15 d'abril de 2021.  
  
Consta en l'expedient l'acta de cessament, amb efectes des de l'11 de març de 2020, de la persona que ocupava el lloc de viceintervenció.  
El Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, regula, en l'article 15, els llocs de col·laboració, i l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, disposa:  
  
«1. De conformitat amb l'article 169 de la Llei 8/2010, de 23 de juny, de la Generalitat, de Règim Local de la Comunitat Valenciana, i per mitjà de la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, llocs de treball de col·laboració reservats a personal funcionari amb habilitació de caràcter estatal de la subescala i categoria que siga procedent per a l'exercici de funcions de col·laboració amb els llocs de secretaria, intervenció o tresoreria.  
2. La classificació d'aquests llocs de col·laboració correspon, en tot cas, a la conselleria competent en matèria d'administració local, que la realitzarà a proposta de l'entitat local interessada, a la qual haurà d'adjuntar-se el certificat de la secretaria, acreditatiu de la modificació de la plantilla i/o relació de llocs de treball, així com de la seua publicació definitiva en el Butlletí Oficial de la Província.  
3. De la resolució de classificació del lloc donarà publicitat en el Diari Oficial de la Generalitat Valenciana la conselleria competent en matèria d'administració local, que, així mateix, donarà publicitat també de l'acord del Ple de supressió del lloc per l'entitat local per a general coneixement.  
4. Una vegada publicada en el Diari Oficial de la Generalitat Valenciana la supressió d'un lloc de col·laboració, no podrà crear-se un altre lloc igual al suprimit fins que no haja transcorregut un any des de la publicació esmentada.  
5. No serà procedent la supressió dels llocs de col·laboració mentre estiguen ocupats per un funcionari o una funcionària amb habilitació estatal amb nomenament definitiu obtingut per concurs de mèrits».  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Donar publicitat a l'acord adoptat en la sessió realitzada el 18 de desembre de 2020 pel qual s'amortitza el lloc de viceinterventor/a de l'Ajuntament de Benicàssim.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades podran interposar els següents recursos:  
a) Directament, un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no és possible interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 3 de juny de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.